Célok vagy projekt összeállítása.
Sébastien Granjoux
seb.sfo@free.fr
Philip Chimento
philip.chimento@gmail.com
Kelemen Gábor
kelemeng at gnome dot hu 2012, 2013, 2015.

# Célok összeállítása

Célnak nevezzük a forrásfájlokból létrehozott fájlokat. Általában ez egy program vagy programkönyvtár, de lehet dokumentáció is, ha az feldolgozást igényel.

Az összeállítás parancs a cél létrehozása érdekében lefordítja az összes szükséges forrásfájlt, és szükség esetén összeállítja más fájlokkal, például programkönyvtárakkal. Ha egyes forrásfájlok már le vannak fordítva, és nem lettek módosítva, akkor azok a folyamat gyorsítása érdekében nem lesznek újra lefordítva. Az összeállítást több módon is elő lehet idézni.

A főmenüből válassza az Összeállítás Összeállítás menüpontot, vagy nyomja meg az F7 billentyűt az összes cél összeállításához abban a könyvtárban, mint ahol az éppen megnyitott fájl van.

A főmenüből válassza az Összeállítás Projekt összeállítása menüpontot, vagy nyomja meg a Shift F7 kombinációt a teljes projekt összeállításához. Az összes alkönyvtár rekurzívan összeállításra kerül.

A fájlkezelő ablaktáblán válasszon egy fájlt vagy könyvtárat.

Kattintson a jobb egérgombbal a fájlkezelő helyi menüjének megjelenítéséhez, és válassza az Összeállítás Összeállítás menüpontot a kijelölt könyvtárban vagy az éppen kijelölt fájl szülőkönyvtárában lévő összes cél összeállításához.

A projektkezelő ablaktáblán válasszon egy forrásfájlt vagy célt.

Kattintson a jobb egérgombbal a projektkezelő helyi menüjének megjelenítéséhez, és válassza az Összeállítás Összeállítás menüpontot a kijelölt fájlt vagy célt tartalmazó könyvtár összes céljának összeállításához.