Integrált szerkesztőfunkciók beállítása és használata
Johannes Schmid
jhs@gnome.org
Kelemen Gábor
kelemeng at gnome dot hu 2012, 2013, 2015.

# Automatikus kiegészítés és hívástippek

# Automatikus kiegészítés

Az automatikus kiegészítés automatikusan javaslatokat tesz függvényekre és más kódszimbólumokra a gépelés elkezdése után, megpróbálva illeszkedést találni a meglévő szimbólumokra az elsőként begépelt karakterek alapján. Ezután megjelenít egy legördülő menüt, amelyből a le és fel nyilak és az Enter billentyűvel választhatja ki a kívánt találatot. Normális esetben ez automatikusan bekövetkezik a harmadik (nem üres hely) karakter begépelése után, de ki is kényszerítheti a Szerkesztés Automatikus kiegészítés menüpont kiválasztásával.

Az Anjuta a C/C++, Vala, JavaScript és Python nyelven írt kódokhoz támogatja az automatikus kiegészítést. Ne feledje, hogy a kódkiegészítés csak akkor működik, ha az Anjuta ismeri a szimbólumokat. Ha C/C++ programkönyvtárakat használ, amelyek nem a pkg-config használatával vannak konfigurálva, vagy nincsenek hozzáadva a projekt konfigurációjához, akkor az Anjuta nem fogja tudni megtalálni ezeket a szimbólumokat, és a kódkiegészítés esetleg nem fog működni.

Ezen túl egyes szintaxisok túlságosan bonyolultak lehetnek az integrált feldolgozónak, és esetleg az nem lesz képes felismerni, hogy melyik kiegészítés szükséges.

# Hatékony kódolás hívástippek használatával

Mivel általában meglehetősen nehéz megjegyezni a projektben használt minden metódus vagy függvény szignatúráját, a szerkesztő automatikusan meg fog jeleníteni egy kis, a függvény szignatúráját tartalmazó buboréksúgót, amikor egy függvénynév után „(” karaktert ír be.