A verem vizsgálata.
Sébastien Granjoux
seb.sfo@free.fr
Philip Chimento
philip.chimento@gmail.com
Kelemen Gábor
kelemeng at gnome dot hu 2012, 2013, 2015.

# Verem

# Veremkeretek felsorolása

A veremkeret a verem egyes függvényhívásokhoz tartozó területe. A hívásuk sorrendjében felsorolja az összes függvényt és azok argumentumait. Minden veremkeret 0-tól számozódik, az aktuális függvénytől kezdve. Csak addig láthatja a veremkereteket, amíg a hibakereső fut.

Ezen kívül egy program több szálból is állhat. Minden szál egymástól függetlenül kerül végrehajtásra, és saját regiszterekkel, veremmel és helyi változókkal rendelkezik, de az összes globális változót közösen használja.

A főmenüből válassza a Nézet Verem menüpontot a Verem ablak megjelenítéséhez.

A vermek egy fanézetben jelennek meg, a megfelelő szál lesz szülőként felhasználva, és a következő információk jelennek meg:

## Aktív

Ez egy sárga nyilat tartalmaz, amely az aktív veremkeretet képviseli. Alapesetben ez a 0. keret, az aktuális függvény. Minden kiértékelés és helyi változó ehhez az aktív kerethez képest értendő. Az aktív veremkeret módosítható más függvények helyi változóinak vizsgálatához.

## Szál

Ez egy, az egyes szálaknak megfelelő szám.

## Keret

Ez a keret száma, a 0 az aktuális függvényt jelöli. A program első függvénye rendelkezik a legmagasabb számmal, például egy C programban a `main()`.

## Fájl

A keretnek megfelelő függvényt tartalmazó fájl neve.

## Sor

A keretnek megfelelő függvényt tartalmazó sor száma.

## Függvény

A keretnek megfelelő függvény neve.

## Cím

A keretnek megfelelő függvény címe.

## Argumentumok

A függvényargumentumok.

# Az aktuális veremkeret vagy szál módosítása

A Verem ablakban válassza ki a kívánt keretet.

Kattintson rá a jobb egérgombbal, és válassza a Jelenlegi keret beállítása menüpontot.

Egy veremkeretre kattintás ugyanabban a szálban csak a veremkeretet változtatja, lehetővé téve más helyi változók megjelentését. Másik szálban ugyanez megváltoztatja a veremkeretet és a szálat is. A regiszterértékek eltérőek lesznek, és a hibakereső újraindítja a kijelölt szálat.

# A jelenlegi függvény megjelenítése

A Verem ablakban válassza ki a kívánt keretet.

Kattintson duplán vagy a jobb egérgombbal, és válassza a Forrás megjelenítése menüpontot.

# Veremnyomkövetés kérése

A Verem ablakban kattintson a jobb egérgombbal, és válassza az Veremnyomkövetés kérése menüpontot.