Létező projekt importálása.
Sébastien Granjoux
seb.sfo@free.fr
Philip Chimento
philip.chimento@gmail.com
Kelemen Gábor
kelemeng at gnome dot hu 2012, 2013, 2015.

# Projekt importálása

Az Anjuta nem rendelkezik saját projektformátummal. Képes betölteni a már meglévő formátumú (például makefile vagy autotools) projekteket, és nem követeli meg, hogy más fejlesztők is azt használják. Az Anjuta saját beállításait egy .anjuta kiterjesztésű fájl tárolja, és egy rejtett könyvtár a projekt könyvtárában. Egy projekt Anjutaban való használatához és ezen beállításfájlok létrehozásához importálnia kell a projektet. Az importálás nem módosítja a projektfájlokat.

A főmenüből válassza a Fájl Új Projekt meglévő forrásokból menüpontot, vagy a felső eszköztár Új gombja melletti legördülő lista Projekt meglévő forrásokból menüpontját.

Ha a projekt már jelen van a számítógépén, akkor válassza az Importálás mappából lehetőséget, majd válassza ki a projekt könyvtárát.

Ha a projektet egy verziókövetőből kell kimásolni, akkor válassza az Importálás verziókövetőből lehetőséget. Ezután válassza ki a verziókövető rendszert, a kiszolgáló címét és a célkönyvtárat a számítógépén.

Egy meglévő projekt kiválasztása után a Projekt neve szövegmező kitöltésre kerül a projektkönyvtár nevével, de ezt megváltoztathatja. Ha elkészült, akkor nyomja meg az Importálás gombot a projekt szükség szerinti letöltéséhez és az Anjuta által igényelt fájlok létrehozásához.

Az Anjuta megpróbálja automatikusan megtalálni a projekt által használt projekt-háttérprogramot. Ha azonban több háttérprogram is lehetséges, akkor megjelenik egy ablak, amelyben ki kell választania egy projektháttérprogram-bővítményt. Olvassa el a projektháttérprogram leírását a választáshoz.