Creació d'un projecte nou des de zero.
Sébastien Granjoux
seb.sfo@free.fr
Philip Chimento
philip.chimento@gmail.com
Jaume Planas
jplanas@itberga.com 2011
Gil Forcada
gilforcada@guifi.net 2013

# Creació d'un projecte

Els projectes nous es creen a partir de plantilles. L'Anjuta us demanarà alguna informació, com el tipus de projecte, el seu nom, etc.

Trieu Fitxer Nou Projecte en el menú principal.

O a la llista desplegable del botó Nou de la barra d'eines superior, trieu Projecte per iniciar l'auxiliar de projectes.

Trieu la icona que representa el tipus de projecte que voleu crear i feu clic a Continua.

Deixeu el ratolí sobre d'una icona de projecte un moment perquè aparegui un missatge emergent que mostrarà més informació sobre el tipus de projecte.

Segons el tipus de projecte triat, haureu d'introduir un tipus d'informació o una altra. Quan hàgiu acabat, feu clic a Continua.

Totes les dades s'agrupen en pàgines, normalment haureu d'emplenar dues o tres pàgines. Podeu tornar enrere en qualsevol moment utilitzant el botó Vés enrere.

Mantingueu el ratolí sobre del botó o de l'àrea d'escriptura un moment perquè es mostri un petit missatge emergent amb més informació sobre el paràmetre corresponent.

Després d'emplenar totes les pàgines de dades, obtindreu una pàgina de resum on es mostra la informació principal sobre el projecte. Encara no s'ha escrit res al disc. Feu clic a Aplica per desar el projecte i obrir-lo a l'Anjuta.

Cada tipus de projecte correspon a una plantilla. L'Anjuta ja inclou diverses plantilles, però podeu afegir-ne de personalitzades o escriure les vostres.